|  |
| --- |
| **ΠΑΡΑΡΤΗΜΑ Ι**  **Οδηγός για τον σχεδιασμό και την υποβολή Στρατηγικής Βιώσιμης Αστικής Ανάπτυξης (ΣΒΑΑ)**  **στο Πρόγραμμα «Στερεά Ελλάδα» 2021-2027** |

**Περιεχόμενα**

[1. ΣΤΡΑΤΗΓΙΚΟ, ΠΡΟΓΡΑΜΜΑΤΙΚΟ ΚΑΙ ΚΑΝΟΝΙΣΤΙΚΟ ΠΛΑΙΣΙΟ 3](#_Toc144307204)

[1.1 ΣΤΡΑΤΗΓΙΚΟ ΚΑΙ ΠΡΟΓΡΑΜΜΑΤΙΚΟ ΠΛΑΙΣΙΟ 3](#_Toc144307205)

[1.2 ΚΑΝΟΝΙΣΤΙΚΟ ΠΛΑΙΣΙΟ 4](#_Toc144307206)

[2. ΠΛΑΙΣΙΟ ΣΧΕΔΙΑΣΜΟΥ, ΥΠΟΒΟΛΗΣ ΚΑΙ ΑΞΙΟΛΟΓΗΣΗΣ ΠΡΟΤΑΣΗΣ ΣΒΑΑ 6](#_Toc144307207)

[2.1 ΒΑΣΙΚΕΣ ΠΛΗΡΟΦΟΡΙΕΣ ΠΡΟΣΚΛΗΣΗΣ 6](#_Toc144307208)

[2.2 ΚΑΤΕΥΘΥΝΣΕΙΣ ΓΙΑ ΤΟΝ ΣΧΕΔΙΑΣΜΟ ΤΗΣ ΣΤΡΑΤΗΓΙΚΗΣ ΒΙΩΣΙΜΗΣ ΑΣΤΙΚΗΣ ΑΝΑΠΤΥΞΗΣ 8](#_Toc144307209)

[2.2.1 ΠΕΡΙΕΧΟΜΕΝΟ ΤΗΣ ΣΤΡΑΤΗΓΙΚΗΣ 8](#_Toc144307210)

[2.2.2 ΧΡΗΜΑΤΟΔΟΤΙΚΟ ΠΛΑΙΣΙΟ 9](#_Toc144307211)

[2.2.3 ΣΧΕΔΙΟ ΔΡΑΣΗΣ 10](#_Toc144307212)

[2.2.4 ΧΡΗΣΗ ΔΕΙΚΤΩΝ 12](#_Toc144307213)

[2.2.5 ΔΙΑΚΥΒΕΡΝΗΣΗ ΤΩΝ ΣΤΡΑΤΗΓΙΚΩΝ ΒΙΩΣΙΜΗΣ ΑΣΤΙΚΗΣ ΑΝΑΠΤΥΞΗΣ 13](#_Toc144307214)

[2.2.6 ΔΙΑΔΙΚΑΣΙΑ ΚΑΙ ΚΡΙΤΗΡΙΑ ΑΞΙΟΛΟΓΗΣΗΣ 14](#_Toc144307215)

# ΣΤΡΑΤΗΓΙΚΟ, ΠΡΟΓΡΑΜΜΑΤΙΚΟ ΚΑΙ ΚΑΝΟΝΙΣΤΙΚΟ ΠΛΑΙΣΙΟ

## 1.1 ΣΤΡΑΤΗΓΙΚΟ ΚΑΙ ΠΡΟΓΡΑΜΜΑΤΙΚΟ ΠΛΑΙΣΙΟ

Οι πόλεις αποκτούν όλο και μεγαλύτερη σημασία, καθώς σε αυτές συγκεντρώνονται οι πόλοι καινοτομίας και ευκαιριών απασχόλησης και ανάπτυξης. Ταυτόχρονα όμως συγκεντρώνονται και σημαντικά προβλήματα όπως πληθυσμιακές συγκεντρώσεις, ανεπάρκεια υποδομών και δομών, έλλειμμα στέγασης, υποβάθμιση περιοχών. Είναι κοινά παραδεκτό ότι απαιτείται ολοκληρωμένη πολυτομεακή προσέγγιση για την αξιοποίηση των δυνατοτήτων και την αντιμετώπιση των προβλημάτων. Οι στρατηγικές θα πρέπει να περιλαμβάνουν πολιτικές για το κοινό καλό, με ολοκληρωμένη τοπική (place-based) προσέγγιση, πολυεπίπεδη διακυβέρνηση, συμμετοχή και συνδημιουργία. Η ανάδειξη όλων των δυνατοτήτων των αστικών περιοχών σαν συνδέσμους για έξυπνη, βιώσιμη και χωρίς αποκλεισμούς ανάπτυξη και καινοτομία, απαιτεί ταυτόχρονα κοινή προσέγγιση μεταξύ οριζόντιων πολιτικών και διαφορετικών επιπέδων διακυβέρνησης.

Η αστική διάσταση της πολιτικής της ΕΕ ξεκινά από τα τέλη της δεκαετίας του 1990 με την εδραίωση μιας «προοπτικής της ΕΕ» στο αστικό ζήτημα («αστικό κεκτημένο»), ενώ ορόσημο αποτελεί η υιοθέτηση της Χάρτας της Λειψίας για τις βιώσιμες πόλεις (2007), με τη διατύπωση των δύο βασικών αρχών για τη βιώσιμη αστική ανάπτυξη: εφαρμογή ολιστικής, ολοκληρωμένης αναπτυξιακής πολιτικής και η έμφαση στις υποβαθμισμένες συνοικίες). Η Χάρτα της Λειψίας αναδεικνύει την σημασία της ολοκληρωμένης αστικής ανάπτυξης μέσα από μια διεργασία κατά την οποία συντονίζονται οι χωρικές, τομεακές και χρονικές πτυχές των βασικών πεδίων αστικής πολιτικής με την συμμετοχή των ενδιαφερόμενων φορέων, του ευρύτερου κοινού και των οικονομικών παραγόντων. Tο Αστικό Θεματολόγιο (Urban Agenda, 2016) της ΕΕ, κύριος στόχος του είναι να εντοπίσει και να αντιμετωπίσει τις αστικές προκλήσεις φέρνοντας σε επαφή κράτη - μέλη, πόλεις, την Ευρωπαϊκή Επιτροπή και άλλους ενδιαφερόμενους φορείς, σε ένα πλαίσιο διαλόγου και εξεύρεσης λύσεων για πρωτοβουλίες πολιτικής που επηρεάζουν τις αστικές περιοχές. Η Νέα Αστική Ατζέντα του ΟΗΕ (2017) προτείνει μια προσέγγιση, καθορίζοντας πρότυπα και αρχές για το σχεδιασμό, την κατασκευή, την ανάπτυξη, τη διαχείριση και τη βελτίωση των αστικών περιοχών. Σύμφωνα με τον ΟΟΣΑ (OECD Principles on Urban Policy, 2019), η αστική πολιτική ορίζεται ως ένα σύνολο πολιτικών αποφάσεων για το σχεδιασμό, τη χρηματοδότηση, την ανάπτυξη, τη διαχείριση και τη διατήρηση πόλεων όλων των μεγεθών, μέσω μιας διαδικασίας συνεργασίας με κοινή ευθύνη σε όλα τα επίπεδα διακυβέρνησης και με βάση τη συμμετοχή όλων των ενδιαφερομένων, τους συναφείς αστικούς φορείς, συμπεριλαμβανομένης της κοινωνίας των πολιτών και του ιδιωτικού τομέα. Με βάση το Εγχειρίδιο Στρατηγικών Βιώσιμης Αστικής Ανάπτυξης (Κοινό Κέντρο Ερευνών JRC – Ε.Ε., 2020), οι κύριες συνιστώσες της προσέγγισης της ΕΕ για βιώσιμη και ολοκληρωμένη αστική ανάπτυξη συνδέονται με την προαγωγή στρατηγικού οράματος για πόλεις όλων των μεγεθών, με την πολυσυλλεκτική προσέγγιση πολυεπίπεδης διακυβέρνησης, όπως και την ολοκληρωμένη χρήση πολλαπλών πηγών χρηματοδότησης με προσανατολισμό στα αποτελέσματα, την παρακολούθηση και αξιολόγηση.

Η Ευρωπαϊκή Πράσινη Συμφωνία (Ε.Ε., 2019) αποτελεί ουσιαστικά αναπόσπαστο τμήμα της στρατηγικής για την υλοποίηση του Θεματολογίου των Ηνωμένων Εθνών για το 2030 και των στόχων βιώσιμης ανάπτυξης. Πρόκειται για μια νέα αναπτυξιακή στρατηγική που αποσκοπεί στον μετασχηματισμό της ΕΕ σε μια δίκαιη και ευημερούσα κοινωνία που διαθέτει μια οικονομία σύγχρονη, ανταγωνιστική και αποδοτική ως προς τη χρήση των πόρων, στην οποία ως το 2050 έχουν μηδενιστεί οι καθαρές εκπομπές αερίων θερμοκηπίου και όπου η οικονομική ανάπτυξη έχει αποσυνδεθεί από τη χρήση των πόρων. Η Ευρωπαϊκή Πράσινη Συμφωνία προσφέρει την ευκαιρία για την προώθηση συνεργειών μεταξύ της Εδαφικής Ατζέντας 2030 και των θεμελιωδών στρατηγικών και πολιτικών της ΕΕ. Συνάδει με την ιδέα της εδαφικής συνοχής και την τοποκεντρική προσέγγιση, αξιοποιώντας το ποικίλο δυναμικό όλων των περιοχών και βελτιώνοντας τη συνολική εδαφική ισορροπία στην Ευρώπη. Η Εδαφική Ατζέντα 2030 (2021) δίνει έμφαση και παρέχει προσανατολισμό στην σημασία του στρατηγικού χωροταξικού σχεδιασμού, και καλεί για την ενίσχυση της εδαφικής διάστασης των τομεακών πολιτικών σε όλα τα επίπεδα διακυβέρνησης.

Τα Χωρικά Εργαλεία στην προγραμματική περίοδο 2021-2027 συγχρηματοδοτούνται κυρίως από τον Στόχο Πολιτικής (ΣΠ) 5: «Μια Ευρώπη πιο κοντά στους πολίτες της μέσω της προώθησης της βιώσιμης και ολοκληρωμένης ανάπτυξης όλων των εδαφικών τύπων και των τοπικών πρωτοβουλιών» των ΠεΠ. Η συγχρηματοδότηση των χωρικών εργαλείων δύναται να περιλαμβάνεται και σε άλλους Στόχους Πολιτικής και Ειδικούς Στόχους του ΠεΠ, ή και να προέρχεται από άλλα Προγράμματα και χρηματοδοτικά εργαλεία.

Οι Στρατηγικές ΒΑΑ χρηματοδοτούνται κυρίως από τον Ειδικό Στόχο 5i: «ενίσχυση της ολοκληρωμένης και χωρίς αποκλεισμούς κοινωνικής, οικονομικής και περιβαλλοντικής ανάπτυξης, του πολιτισμού, της φυσικής κληρονομιάς, του βιώσιμου τουρισμού και της ασφάλειας στις αστικές περιοχές». Κατά τον σχεδιασμό των ΣΒΑΑ λαμβάνεται υπόψη το στρατηγικό πλαίσιο της Ε.Ε.: Εγχειρίδιο για τις Στρατηγικές Βιώσιμης Αστικής Ανάπτυξης, Νέα Χάρτα της Λειψίας, Εδαφική Ατζέντα 2030, Αρχές για την Αστική Ανάπτυξη του ΟΟΣΑ και Αστική Ατζέντα για την ΕΕ.

Κατά την περίοδο προγραμματισμού 2014-2020, η Πολιτική Συνοχής κατέστησε υποχρεωτική την ΒΑΑ (τουλάχιστον 5% των κονδυλίων του ΕΤΠΑ, προορίζονταν για ΒΑΑ σε κάθε κράτος μέλος) και επιβεβαίωσε τη στρατηγική διάσταση της ολοκληρωμένης προσέγγισης. Τα βασικά χαρακτηριστικά της ΟΧΕ-ΒΑΑ διατηρούνται στην προγραμματική περίοδο 2021-2027, ενώ αυξάνεται το ελάχιστο ποσοστό των κονδυλίων του ΕΤΠΑ που προορίζονται για ΟΧΕ-ΒΑΑ στο 8%.

**Σύμφωνα με την στρατηγική του Προγράμματος «Στερεά Ελλάδα» 2021-2027**, στον τομέα της Βιώσιμης Αστικής Ανάπτυξης, κατά την περίοδο 2014-2020, αναγνωρίστηκε η ανάγκη για την αποκατάσταση της λειτουργίας των πόλεων της Περιφέρειας ως κινητήριες δυνάμεις στην ευρύτερη περιοχή επιρροής. Στο πλαίσιο αυτό, εφαρμόζονται στην εν λόγω προγραμματική περίοδο τρείς (3) Στρατηγικές ΒΑΑ (στα αστικά κέντρα των Δήμων Χαλκιδέων και Λαμιέων και στην ενιαία Δια-δημοτική Αστική Λειτουργική Περιοχή που συγκροτείται από τα Αστικά Κέντρα των Δ. Λεβαδέων, Θηβαίων και Αλιάρτου-Θεσπιέων). Με βάση το Κανονιστικό πλαίσιο, οι Στρατηγικές της ΠΠ 2014-2020 στο πλαίσιο των ΟΧΕ - ΒΑΑ δύναται να συνεχιστούν, εφόσον επικαιροποιηθούν.

Στην Στερεά Ελλάδα, την περίοδο 2021-2027, αναγνωρίζεται εκ νέου η ανάγκη αντιμετώπισης των υφιστάμενων προκλήσεων στα κυριότερα αστικά κέντρα, όπως η αντιστροφή της κοινωνικής και περιβαλλοντικής υποβάθμισης, ιδίως περιοχών συγκέντρωσης μειονεκτικών κοινωνικών ομάδων, υποβαθμισμένων εμπορικών κέντρων και εγκαταλελειμμένων βιομηχανικών/ βιοτεχνικών/επαγγελματικών ζωνών, η αντιμετώπιση των κοινωνικών συνεπειών της κρίσης με αναζωογόνηση των μικρομεσαίων επιχειρήσεων και ανασυγκρότηση των κοινωνικών υποδομών, η προώθηση της σύνδεσης καινοτομίας και επιχειρηματικότητας στο αστικό περιβάλλον, η αντιστροφή της αστικής διάχυσης και η ανάκτηση του δημόσιου χώρου.

**Λαμβάνοντας υπόψη τα ανωτέρω, ο σχεδιασμός στο Πρόγραμμα «Στερεά Ελλάδα» στην περίοδο 2021-2027, εστιάζει στην προώθηση Στρατηγικών Βιώσιμης Αστικής Ανάπτυξης στα βασικά αστικά κέντρα της Στερεάς Ελλάδας (Χαλκίδα, Λαμία, Θήβα, Λιβαδειά).**

## 1.2 ΚΑΝΟΝΙΣΤΙΚΟ ΠΛΑΙΣΙΟ

**Γενικό Πλαίσιο για τις Ολοκληρωμένες Χωρικές Επενδύσεις**

Κανονισμός περί καθορισμού Κοινών Διατάξεων για τα ΕΔΕΤ 1060/2021:

- Άρθρο 28 για την Ολοκληρωμένη χωρική ανάπτυξη,

- Άρθρο 29 για τις χωρικές στρατηγικές,

- Άρθρο 30 για την Ολοκληρωμένη χωρική επένδυση,

**Ειδικό Πλαίσιο για τις ΟΧΕ Βιώσιμης Αστικής Ανάπτυξης**

Κανονισμός Ευρωπαϊκού Ταμείου Περιφερειακής Ανάπτυξης (ΕΤΠΑ) 1058/2021:

- Άρθρο 3 για τους Ειδικούς Στόχους ΕΤΠΑ και Ταμείου Συνοχής,

- Άρθρο 11 περί βιώσιμης αστικής ανάπτυξης,

Κανονισμός Ευρωπαϊκού Κοινωνικού Ταμείου (ΕΚΤ+) 1057/2021:

- Προοίμιο (23),

- Άρθρο 4.2 για τους Ειδικούς Στόχους του ΕΚΤ+,

Νόμος για το Σύστημα Διαχείρισης, Ελέγχου και Εφαρμογής

- Ν. 4914/2022, άρθρο 25 και 28

**Εγκύκλιοι Προγραμματικής Περιόδου 2014-2020**

- 124143/ΕΥΣΣΑ/21-12-2022 «Κατευθύνσεις για την επιλογή και σχεδιασμό των στρατηγικών στο πλαίσιο των ΟΧΕ, ΒΑΑ και ΤΑΠΤΟΚ»

**Οδηγοί Ευρωπαϊκής Επιτροπής**

 Εγχειρίδιο για τις Στρατηγικές Βιώσιμης Αστικής Ανάπτυξης (<https://www.espa.gr/el/Pages/NewsFS.aspx?item=1354>).

 Νέα Χάρτα της Λειψίας (<https://futurium.ec.europa.eu/en/urban-agenda/library/new-leipzig-charter-and-implementing-document> ).

 Εδαφική Ατζέντα 2030 (<https://territorialagenda.eu/el/> ).

 Οι Αρχές για την Αστική Ανάπτυξη του ΟΟΣΑ (<https://www.oecd.org/cfe/urban-principles.htm> ).

 Αστική Ατζέντα για την ΕΕ (<https://ec.europa.eu/futurium/en/urban-agenda.html> ).

Για όλα τα χωρικά εργαλεία οι βασικές προϋποθέσεις είναι:

* Η διαμόρφωση ολοκληρωμένης χωρικής στρατηγικής στο κατάλληλο υπο-περιφερειακό επίπεδο με ευθύνη των αρμόδιων Χωρικών Φορέων
* Η εταιρική σχέση κατά το σχεδιασμό, υλοποίηση και παρακολούθηση της στρατηγικής
* Η πολυεπίπεδη διακυβέρνηση όπως αυτή εκφράζεται μέσα από τη συνεργασία και διαβούλευση κατά τον σχεδιασμό, την παρακολούθηση και αξιολόγηση της στρατηγικής και ειδικότερα της συνεργασίας των Περιφερειακών αρχών με τους φορείς της τοπικής αυτοδιοίκησης Α βαθμού.

Οι ολοκληρωμένες χωρικές επενδύσεις, ΟΧΕ και ΟΧΕ-ΒΑΑ-Βιώσιμη Αστική Ανάπτυξη, ως εργαλείο ολοκληρωμένης χωρικής ανάπτυξης, μπορούν να χρηματοδοτηθούν από τα Ταμεία ΕΤΠΑ, ΕΚΤ+, Ταμείο Συνοχής, ΤΔΜ, καθώς και το ΕΤΘΑΥ, μέσω συνδυασμένων επενδύσεων, από περισσότερα του ενός Προγράμματα ή από περισσότερους του ενός τομείς προτεραιότητας του ίδιου Προγράμματος, υπό την προϋπόθεση ότι διασφαλίζονται η συνοχή και ο συντονισμός μεταξύ των σχετικών Ταμείων.

Οι χωρικές φορείς των συγκεκριμένων περιοχών είναι οι αρμόδιοι φορείς για τον σχεδιασμό και την κατάρτιση των ΟΧΕ. Ανάλογα με το επίπεδο παρέμβασης, τέτοιες αρχές δύναται να είναι δημοτικές αρχές, εταιρικά σχήματα με επικεφαλής δημοτική αρχή και Περιφέρειες, δίκτυα Δήμων σε σχήματα συμπράξεων που δημιουργούν οι ίδιοι οι δήμοι, όταν η εφαρμογή της ΟΧΕ αφορά σε περιοχή γειτονικών Δήμων, όπου ως επικεφαλής τίθεται ένας από τους Δήμους. Ο προσδιορισμός των επιλέξιμων περιοχών γίνεται κατόπιν διαδικασίας ανοιχτής πρόσκλησης ή κατάλληλης τεκμηρίωσης για την ανάδειξη των περιοχών, την οποία αποφασίζει η αρμόδια Διαχειριστική Αρχή για κάθε Πρόγραμμα.

Οι χωρικοί φορείς κατά την κατάρτιση των ΟΧΕ μπορούν να χρησιμοποιήσουν τα υφιστάμενα στρατηγικά σχέδια, όπως τις στρατηγικές ΟΧΕ-ΒΑΑ των Περιφερειακών Επιχειρησιακών Προγραμμάτων (ΠΕΠ) της προγραμματικής περιόδου 2014-2020, οι οποίες επικαιροποιούνται για την Προγραμματική Περίοδο 2021-2027, εφόσον το περιεχόμενό τους αξιολογηθεί θετικά από τις Διαχειριστικές Αρχές. Οι δαπάνες για την κατάρτιση και τον σχεδιασμό των χωρικών στρατηγικών δύναται να είναι επιλέξιμες για χρηματοδότηση από τα αντίστοιχα Προγράμματα.

Σύμφωνα με την Εγκύκλιο της Εθνικής Αρχής Συντονισμού του Υπουργείου Ανάπτυξης και Επενδύσεων (Δεκέμβριος 2022): «Κατευθύνσεις για την επιλογή και σχεδιασμό των στρατηγικών στο πλαίσιο των ΟΧΕ, ΟΧΕ-ΒΑΑ και ΤΑΠΤΟΚ», oι στρατηγικές θα πρέπει να διαμορφώνονται από τους αρμόδιους φορείς στο κατάλληλο χωρικό επίπεδο.

Σε όλα τα στάδια του σχεδιασμού, του προγραμματισμού και εφαρμογής των δράσεων, καθώς και της παρακολούθησης υλοποίησης των χωρικών στρατηγικών επιδιώκεται η δημιουργία εταιρικής σχέσης. Η εταιρική σχέση θα περιλαμβάνει τη συστηματική και πολυεπίπεδη συνεργασία όλων των τοπικών συντελεστών – τοπική αυτοδιοίκηση πρώτου και δεύτερου βαθμού, κεντρική διοίκηση, εκπρόσωποι των επιχειρήσεων και της κοινωνίας των πολιτών συμπεριλαμβανομένων των φορέων που ασχολούνται με θέματα αναπηρίας, κοινωνικών δικαιωμάτων και ένταξης.

Η ολοκληρωμένη προσέγγιση προσδιορίζει την αναμενόμενη μεταβολή η οποία απεικονίζεται με τη χρήση κατάλληλων δεικτών. Οι στρατηγικές αποτυπώνουν μία σαφή λογική παρέμβασης, με ισχυρό προσανατολισμό στα αποτελέσματα και την προβολή των θεματικών αποτελεσμάτων των ολοκληρωμένων χωρικών στρατηγικών.

Οι υφιστάμενες στρατηγικές πρέπει να επικαιροποιηθούν (ως προς το περιεχόμενο ή / και τις περιοχές εφαρμογής), να συμπληρωθούν με πρόσθετη τεκμηρίωση και στοιχεία όπου απαιτείται και να υποβληθούν από τους χωρικούς φορείς στην ΕΥΔ προς έγκριση. Οι ΕΥΔ επαναξιολογούν τις υποβληθείσες στρατηγικές.

# ΠΛΑΙΣΙΟ ΣΧΕΔΙΑΣΜΟΥ, ΥΠΟΒΟΛΗΣ ΚΑΙ ΑΞΙΟΛΟΓΗΣΗΣ ΠΡΟΤΑΣΗΣ ΣΒΑΑ

## 2.1 ΒΑΣΙΚΕΣ ΠΛΗΡΟΦΟΡΙΕΣ ΠΡΟΣΚΛΗΣΗΣ

Η Πρόσκληση αφορά στην υποβολή επικαιροποιημένων προτάσεων Στρατηγικής Βιώσιμης Αστικής Ανάπτυξης (ΣΒΑΑ) από τους Χωρικούς Φορείς των Δήμων Λαμιέων, Χαλκιδέων, Θηβαίων και Λεβαδέων, σύμφωνα με τα αναφερόμενα στον «Οδηγό για τον σχεδιασμό και την υποβολή Στρατηγικής Βιώσιμης Αστικής Ανάπτυξης (ΣΒΑΑ)» που επισυνάπτεται στο Παράρτημα I της Πρόσκλησης, κάνοντας χρήση του συνημμένου ειδικού «Έντυπου Υποβολής Πρότασης Στρατηγικής Βιώσιμης Αστικής Ανάπτυξης» (Παράρτημα II).

Η επικαιροποίηση αφορά, τόσο στην τροποποίηση της περιοχής παρέμβασης, όσο και στην προσθήκη νέων δράσεων / πράξεων, λαμβάνοντας υπόψη:

* τις επίκαιρες αναπτυξιακές ανάγκες της περιοχής,
* την μέχρι τώρα αποτίμηση της υλοποίησης της Στρατηγικής την περίοδο 2014-2020,
* τις διαδικασίες Διαβούλευσης,
* την ωριμότητα των προτεινόμενων δράσεων/πράξεων,
* τις χρηματοδοτικές ανάγκες σε συνδυασμό με την ωριμότητα και το βαθμό ενεργοποίησης μεταφερόμενων/phasing έργων στην περίοδο 2021-2027,
* την ενδεχόμενη αναπροσαρμογή της περιοχής δράσης αυτών.

Οι Στρατηγικές ΒΑΑ πριν την υποβολή τους θα πρέπει να έχουν αποτελέσει αντικείμενο εκτεταμένης διαβούλευσης με τους τοπικούς ενδιαφερόμενους εταίρους της Περιοχής Παρέμβασης. Η διαβούλευση που διενεργείται σε τοπικό επίπεδο, στο πλαίσιο της κατάρτισης ΣΒΑΑ, υποστηρίζεται από μια συνεκτική Ομάδα Διοίκησης σε επίπεδο Περιφέρειας.

Για την υποστήριξη της διακυβέρνησης της Στρατηγικής για κάθε ΟΧΕ-ΒΑΑ, συγκροτείται μια Συνεκτική Ομάδα σε επίπεδο Χωρικών Φορέων, με στόχο:

* Τον συντονισμό του σχεδιασμού της Στρατηγικής και τη διαβούλευση με τους τοπικούς φορείς και τοπική κοινωνία
* Τη διαμόρφωση του σχεδίου δράσης για την ωρίμανση των έργων και υλοποίηση της Στρατηγικής
* Την παρακολούθηση της πορείας ωρίμανσης και υλοποίησης των πράξεων της Στρατηγικής
* Την επίλυση προβλημάτων στην πορεία υλοποίησης

Οι Συνεκτικές Ομάδες σε επίπεδο Χωρικών Φορέων συντονίζονται με την συνεκτική Ομάδα Διοίκησης της Περιφέρειας και την ΕΥΔ.

Οι επικαιροποιημένες προτάσεις ΣΒΑΑ που υποβάλλονται στην ΕΥΔ, πρέπει να έχουν εγκριθεί από τα αρμόδια συλλογικά όργανα των Χωρικών Φορέων που συμμετέχουν (Δημοτικά συμβούλια).

Για την υποβολή της Στρατηγικής θα χρησιμοποιηθεί υποχρεωτικά και αποκλειστικά το «Έντυπο Υποβολής Πρότασης Στρατηγικής Βιώσιμης Αστικής Ανάπτυξης», το οποίο είναι συνημμένο στην Πρόσκληση (Παράρτημα ΙΙ) και αποτελεί αναπόσπαστο τμήμα της.

Ο Φάκελος με την επικαιροποιημένη πρόταση ΣΒΑΑ υποβάλλεται υποχρεωτικά σε ηλεκτρονική μορφή.

Κατόπιν της υποβολής των επικαιροποιημένων προτάσεων ΣΒΑΑ θα ακολουθήσει η αξιολόγησή τους από την ΕΥΔ του Προγράμματος «Στερεά Ελλάδα» 2021-2027. Η αξιολόγηση των προτάσεων ΣΒΑΑ είναι άμεση και διενεργείται με βάση τα προβλεπόμενα στην Ενότητα 2.2.6 και τα αναλυτικά Κριτήρια που παρατίθενται στο Παράρτημα V. Η ΕΥΔ εκδίδει απόφαση έγκρισης της Στρατηγικής και καταχωρεί στο Ολοκληρωμένο Πληροφοριακό Σύστημα (ΟΠΣ) τα βασικά στοιχεία της Στρατηγικής.

## ΚΑΤΕΥΘΥΝΣΕΙΣ ΓΙΑ ΤΟΝ ΣΧΕΔΙΑΣΜΟ ΤΗΣ ΣΤΡΑΤΗΓΙΚΗΣ ΒΙΩΣΙΜΗΣ ΑΣΤΙΚΗΣ ΑΝΑΠΤΥΞΗΣ

### 2.2.1 ΠΕΡΙΕΧΟΜΕΝΟ ΤΗΣ ΣΤΡΑΤΗΓΙΚΗΣ

Οι κατευθύνσεις για τον σχεδιασμό των επικαιροποιημένων προτάσεων ΣΒΑΑ στο πλαίσιο του Προγράμματος «Στερεά Ελλάδα» 2021-2027 λαμβάνουν υπόψη τα προβλεπόμενα:

* Στο ΕΣΠΑ 2021-2027
* Στο άρθρο 29 του ΚΚΔ 1060/2021
* Στο άρθρο 25 του Νόμου 4914/2022
* Στην Α.Π. 124143/ΕΥΣΣΑ /21-12-2022 Εγκύκλιο του Υπουργείου Ανάπτυξης και Επενδύσεων για τις «Κατευθύνσεις για την επιλογή και σχεδιασμό των στρατηγικών στο πλαίσιο των ΟΧΕ -ΒΑΑ και ΤΑΠΤΟΚ».

Συνολικά, η Στρατηγική Βιώσιμης Αστικής Ανάπτυξης θα πρέπει:

**Α.** Να προσδιορίζει μια σαφώς οριοθετημένη Περιοχή Παρέμβασης (ΠΠ) - (με χαρτογραφική απεικόνιση)

**Β.** Να αναδεικνύει τις βασικές χωρικές, οικονομικές, κοινωνικές, δημογραφικές, περιβαλλοντικές προκλήσεις, τις προκλήσεις της κλιματικής αλλαγής, τις προκλήσεις του δομημένου και πολιτιστικού περιβάλλοντος και κάθε τύπου υποδομών, όπως και τις προκλήσεις σε θέματα βιώσιμης αστικής κινητικότητας που αντιμετωπίζει η Περιοχή Παρέμβασης (ΠΠ), καταγράφοντας παράλληλα την υφιστάμενη κατάσταση, τα δυνατά σημεία, τις αδυναμίες και τις ευκαιρίες, σε σχέση με το ευρύτερο χωρικό/ μακροοικονομικό περιβάλλον της Περιφέρειας Στερεάς Ελλάδας. Να περιλαμβάνει αξιολόγηση της υφιστάμενης κατάστασης και διατύπωση συμπερασμάτων (συνεκτική και τεκμηριωμένη SWOT ανάλυση για την ΠΠ).

**Γ.** Να περιλαμβάνει μια ολοκληρωμένη Στρατηγική προσέγγιση Βιώσιμης Αστικής Ανάπτυξης, που θα βασίζεται σε μακροπρόθεσμο όραμα για το μέλλον, με τεκμηρίωση για την αντιμετώπιση των σχετικών προκλήσεων και την αξιοποίηση του αναπτυξιακού δυναμικού της περιοχής. Η Στρατηγική θα εξασφαλίζει την ευθυγράμμιση της λογικής παρέμβασης και των στόχων που καθορίζονται στο Πρόγραμμα με εκείνους που καθορίζονται σε τοπικό επίπεδο. Για το λόγο αυτό, θα διαρθρώνεται σε Άξονες Στρατηγικής, σε Προτεραιότητες, σε Ειδικούς Στόχους σε σύνδεση με τα Πεδία Παρέμβασης, σε συμφωνία με το Πρόγραμμα.

**Δ.** Να καταρτίσει συνεκτικό Σχέδιο Δράσης, που θα βασίζεται σε σαφή λογική της παρέμβασης με ισχυρό προσανατολισμό στα αποτελέσματα. Επίσης, το Σχέδιο Δράσης θα περιλαμβάνει αναλυτικό κατάλογο δράσεων/έργων με αντίστοιχους Π/Υ και επίπεδα ωριμότητας, που θα αλληλοσυμπληρώνονται μεταξύ τους συνθέτοντας ένα συνεκτικό σύνολο, θα επιδιώκουν την αντιμετώπιση των προκλήσεων που έχουν καταγραφεί και θα υπηρετούν την επιτυχημένη εφαρμογή της ολοκληρωμένης Στρατηγικής προσέγγισης. Η χρηματοδότηση των δράσεων/έργων θα συνδέεται με την αρχιτεκτονική του Προγράμματος «Στερεά Ελλάδα» 2021-2027. Το Σχέδιο Δράσης δύναται να περιλαμβάνει δράσεις/έργα με χρηματοδότηση από πόρους άλλων πηγών (Τομεακά προγράμματα ΕΣΠΑ, Ταμείο Ανάκαμψης, ιδιωτικοί πόροι, κλπ.), η αξιοποίηση των οποίων πηγών θα αναφέρεται διακριτά με την κατάλληλη τεκμηρίωση για την αναγκαιότητα και την συμβολή στον ολοκληρωμένο χαρακτήρα της Στρατηγικής.

**Ε.** Να περιλαμβάνει συνολικό χρηματοδοτικό σχέδιο με αντίστοιχο χρονοδιάγραμμα, παρουσιάζοντας διακριτά κατά προτεραιότητα τους αιτούμενους πόρους από το Πρόγραμμα «Στερεά Ελλάδα» 2021-2027 και συμπληρωματικά τους πόρους από άλλες πηγές (εφόσον υπάρχουν).

**Ζ.** Να αποτυπώνει και να διασφαλίζει τη συνάφεια και συμπληρωματικότητα με εθνικές, περιφερειακές, τοπικές πολιτικές και εθνικά και περιφερειακά θεσμικά πλαίσια ανά αναπτυξιακό τομέα. Σημειώνεται, ότι η Στρατηγική θα πρέπει να είναι απόλυτα εναρμονισμένη με τις προβλέψεις του ΣΒΑΚ του κάθε χωρικού φορέα που συμμετέχει, περιλαμβάνοντας σχετική τεκμηρίωση.

**Η.** Να περιγράφει ένα σαφές και λειτουργικό μοντέλο διακυβέρνησης δίνοντας έμφαση στην συνεργασία περιφερειακού και τοπικού επιπέδου, στη διασφάλιση όλων των εμπλεκόμενων εταίρων σε όλα τα στάδια του σχεδιασμού, εφαρμογής, καθώς και παρακολούθησης της Στρατηγικής (δημιουργία ισχυρής εταιρικής σχέσης). Θα πρέπει να αναφέρονται με σαφήνεια οι ενέργειες που έχουν αναληφθεί και προωθούνται για τη διαβούλευση και την επίτευξη της εταιρικής σχέσης. Επιλέξιμες θεωρούνται οι ενέργειες διαβούλευσης από την έγκριση του «Εταιρικού Συμφώνου Περιφερειακής Ανάπτυξης 2021-2027» της χώρας (Ιούλιος 2021).

**Θ.** Να συμβάλλει στην υλοποίηση της στόχευσης της Στρατηγικής του Προγράμματος «Στερεά Ελλάδα» 2021-2027, όπως και στην επίτευξη των Θεματικών Συγκεντρώσεων, με ειδική μέριμνα για την αντιμετώπιση των περιβαλλοντικών προκλήσεων και της κλιματικής αλλαγής και την αύξηση της κοινωνικής, οικονομικής και περιβαλλοντικής ανθεκτικότητας, λαμβάνοντας υπόψη τις Αρχές της Εδαφικής Ατζέντας 2030 και της Νέας Χάρτας της Λειψίας.

**Ι.** Να αναλύσει και να αποτυπώσει τυχόν παράγοντες δυσλειτουργίας, καθυστέρησης με τα αντίστοιχα διδάγματα κατά την υλοποίηση της ΟΧΕ-ΒΑΑ της περιόδου 2014-2020 και να ενσωματώσει προτάσεις βελτίωσης ως προς την εφαρμογή της ΣΒΑΑ την περίοδο 2021-2027.

Σε ευθυγράμμιση με τις απαιτήσεις του υποδείγματος στο Έντυπο Υποβολής Πρότασης Στρατηγικής Βιώσιμης Αστικής Ανάπτυξης (Παράρτημα I), η Στρατηγική ΒΑΑ που υποβάλλεται, ακολουθεί την παρακάτω βασική δομή Ενοτήτων:

* ΤΑΥΤΟΤΗΤΑ ΠΕΡΙΟΧΗΣ ΠΑΡΕΜΒΑΣΗΣ
* ΤΕΚΜΗΡΙΩΣΗ ΕΠΙΛΟΓΗΣ ΠΕΡΙΟΧΗΣ ΠΑΡΕΜΒΑΣΗΣ
* ΑΡΧΙΤΕΚΤΟΝΙΚΗ ΣΤΡΑΤΗΓΙΚΗΣ ΒΙΩΣΙΜΗΣ ΑΣΤΙΚΗΣ ΑΝΑΠΤΥΞΗΣ
* ΣΧΕΔΙΟ ΔΡΑΣΗΣ ΣΤΡΑΤΗΓΙΚΗΣ – ΚΑΤΑΛΟΓΟΣ ΠΡΑΞΕΩΝ
* ΣΧΕΔΙΟ ΧΡΗΜΑΤΟΔΟΤΗΣΗΣ ΣΤΡΑΤΗΓΙΚΗΣ ΒΙΩΣΙΜΗΣ ΑΣΤΙΚΗΣ ΑΝΑΠΤΥΞΗΣ
* ΣΥΣΤΗΜΑ ΔΙΑΚΥΒΕΡΝΗΣΗΣ – ΑΝΑΛΥΣΗ ΚΙΝΔΥΝΩΝ
* ΔΙΑΔΙΚΑΣΙΕΣ ΔΙΑΒΟΥΛΕΥΣΗΣ – ΔΙΑΜΟΡΦΩΣΗ ΕΤΑΙΡΙΚΗΣ ΣΧΕΣΗΣ
* ΕΠΙΚΟΙΝΩΝΙΑΚΟ ΣΧΕΔΙΟ

### 2.2.2 ΧΡΗΜΑΤΟΔΟΤΙΚΟ ΠΛΑΙΣΙΟ

Στο Περιφερειακό Πρόγραμμα «Στερεά Ελλάδα» 2021-2027, για τη χρηματοδότηση της υλοποίησης Στρατηγικών ΟΧΕ-ΒΑΑ προβλέπονται στο πλαίσιο της Προτεραιότητας 5: ‘Ενίσχυση της χωρικής συνοχής στις αστικές περιοχές και την ενδοχώρα της Περιφέρειας Στερεάς Ελλάδας’ και στον Ειδικό Στόχο 5i, πόροι ύψους 55.112.021,00 € σε Δημόσια Δαπάνη (ΔΔ) από το ΕΤΠΑ.

Συμπληρωματικά, για τη χρηματοδότηση Στρατηγικών ΟΧΕ-ΒΑΑ, στο Πρόγραμμα προβλέπονται επιπρόσθετοι πόροι από άλλες Προτεραιότητες, ως εξής:

• Στο πλαίσιο της Προτεραιότητας 1:

- Ειδικός Στόχος RSO1.3 Ενίσχυση της βιώσιμης ανάπτυξης και της ανταγωνιστικότητας των ΜΜΕ και δημιουργία θέσεων εργασίας στις ΜΜΕ, μεταξύ άλλων μέσω παραγωγικών επενδύσεων (ΕΤΠA), πόροι ύψους 300.000,00 € σε Δημόσια Δαπάνη (ΔΔ) από το ΕΤΠΑ.

• Στο πλαίσιο της Προτεραιότητας 2:

- Ειδικός Στόχος RSO2.7 Ενίσχυση της προστασίας και της διατήρησης της φύσης, της βιοποικιλότητας και των πράσινων υποδομών, μεταξύ άλλων σε αστικές περιοχές, και μείωση όλων των μορφών ρύπανσης (ΕΤΠΑ), πόροι ύψους 2.000.000,00 € σε Δημόσια Δαπάνη (ΔΔ) από το ΕΤΠΑ.

• Στο πλαίσιο της Προτεραιότητας 4.2:

- Ειδικός Στόχος ESO4.11:‘Ενίσχυση της κοινωνικής συνοχής μέσα από την αναβάθμιση των μηχανισμών και υπηρεσιών για τη στήριξη του ανθρώπινου δυναμικού, της απασχόλησης, της εκπαίδευσης, της υγειονομικής περίθαλψης, της κοινωνικοοικονομικής ένταξης, της ισότητας των ευκαιριών και την αντιμετώπιση κινδύνων φτώχειας και αποκλεισμού’, πόροι ύψους 5.467.979,00 € σε Δημόσια Δαπάνη (ΔΔ) από το ΕΚΤ+.

- Ειδικός Στόχος ESO4.12: Προώθηση της κοινωνικής ένταξης των ατόμων που αντιμετωπίζουν κίνδυνο φτώχειας ή κοινωνικού αποκλεισμού, συμπεριλαμβανομένων των απόρων και των παιδιών (ΕΚΤ+), πόροι ύψους 1.120.000,00€ σε Δημόσια Δαπάνη από το ΕΚΤ+.

**Συνεπώς, το σύνολο του διαθέσιμου Π/Υ για την υλοποίηση των τριών (3) Στρατηγικών ΟΧΕ-ΒΑΑ ανέρχεται σε 64.000.000,00 €.**

Οι αρμόδιοι Χωρικοί Φορείς, δύνανται να υποβάλουν επικαιροποιημένες Στρατηγικές με κατανομή πόρων ως ακολούθως:

* **Δήμος Λαμιέων: 20.000.000,00 €**
* **Δήμος Χαλκιδέων: 24.000.000,00 €**
* **Δήμοι Λεβαδέων και Θηβαίων: 20.000.000,00 € (Αποκλειστικά και μόνο για την Οικιστική Ενότητα των Δήμων Λεβαδέων-Θηβαίων- Αλιάρτου Θεσπιέων δίνεται η δυνατότητα υπερδέσμευσης έως 5,5% )**

Αναλυτική παρουσίαση της κατανομής των διαθέσιμων πόρων στο πλαίσιο της Πρόσκλησης σε επίπεδο Προτεραιοτήτων και Ειδικών Στόχων του Προγράμματος, συνολικά και ανά Στρατηγική, αποτυπώνεται στους Πίνακες στο συνημμένο Παράρτημα III της Πρόσκλησης.

Σύμφωνα με τα προβλεπόμενα στο άρθρο 25 του Ν. 4914/2022 “Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο…”, οι Στρατηγικές ΟΧΕ-ΒΑΑ μπορούν να χρηματοδοτηθούν από τα Ταμεία ΕΤΠΑ, ΕΚΤ+, Ταμείο Συνοχής, ΤΔΜ, καθώς και το ΕΤΘΑΥ, μέσω συνδυασμένων επενδύσεων, από περισσότερα του ενός Προγράμματα ή από περισσότερους του ενός τομείς προτεραιότητας του ίδιου Προγράμματος, υπό την προϋπόθεση ότι διασφαλίζονται η συνοχή και ο συντονισμός μεταξύ των σχετικών Ταμείων.

### 2.2.3 ΣΧΕΔΙΟ ΔΡΑΣΗΣ

Το Σχέδιο Δράσης πρέπει να οργανώνει όλες τις ενδεχόμενες παρεμβάσεις της ΣΒΑΑ κατά τρόπον ώστε να παραχθούν τελικώς συγκεκριμένα αποτελέσματα. Κατ’ ελάχιστον, πρέπει να οργανώνει τα ακόλουθα στοιχεία:

* Ειδικοί Στόχοι (συγκεκριμένοι, μετρήσιμοι, εφικτοί, ρεαλιστικοί και χρονικά οριοθετημένοι) και αναμενόμενα αποτελέσματα.
* Επιλογή κατάλληλων παρεμβάσεων / δράσεων ανά πεδίο παρέμβασης.
* Ανάλυση των πράξεων για την επίτευξη των στόχων και αποτελεσμάτων.
* Χρονοπρογραμματισμός.

Το Σχέδιο Δράσης πρέπει να τεκμηριώνει:

* Πώς οδηγούμαστε από τους στόχους στις παρεμβάσεις / δράσεις και τα έργα / πράξεις με μια σαφή λογική της παρέμβασης.
* Ποιες Παρεμβάσεις / Δράσεις και πράξεις / έργα επιλέγονται ανά πεδίο παρέμβασης.

Για κάθε προτεινόμενη πράξη που περιλαμβάνεται στο Στρατηγική, πρέπει να παρέχονται τα παρακάτω στοιχεία:

* Δικαιούχος, Κύριος της πράξης και Φορέας λειτουργίας και συντήρησης.
* Σαφής περιγραφή φυσικού αντικειμένου της πράξης και παράθεση τυχόν υποέργων.
* Εκτιμώμενος Προϋπολογισμός πράξης, ανάλυση ανά υποέργο.
* Ωφελούμενοι/ομάδες στόχοι.
* Σκοπιμότητα Συνέργεια με τη ΣΒΑΑ και λοιπές ειδικές στρατηγικές.
* Πεδίο Παρέμβασης του Προγράμματος «Στερεά Ελλάδα» που αφορά.
* Δείκτες εκροών και αποτελεσμάτων της πράξης.
* Συμπληρωματικότητα με άλλες πράξεις του Σχεδίου.
* Τρόπος ανάθεσης / εκτέλεσης των έργων.
* Τεκμηρίωση της Διασφάλισης Λειτουργίας της πράξης.
* Στοιχεία ωριμότητας της πράξης.
* Χρονοδιάγραμμα υλοποίησης.

Στον Πίνακα του Παραρτήματος IV παρατίθενται οι ενδεικτικές δράσεις, τα Πεδία Παρέμβασης και οι δείκτες που υιοθετήθηκαν κατά την έγκριση του Προγράμματος «Στερεά Ελλάδα» 2021-2027 για την υλοποίηση Στρατηγικών ΟΧΕ-ΒΑΑ. Οι Χωρικές/Αστικές Αρχές καλούνται κατά την κατάρτιση της ΣΒΑΑ να επιλέξουν δράσεις, Πεδία Παρέμβασης και αντίστοιχους δείκτες από τον εν λόγω Πίνακα. Τα αναμενόμενα αποτελέσματα των δράσεων θα αναλύονται με τη χρήση δεικτών. Οι παρεμβάσεις της ΣΒΑΑ, οι προϋπολογισμοί αυτών και οι τιμές επίτευξης των δεικτών που τους συνοδεύουν, θα οριστικοποιηθούν με την έγκριση της Στρατηγικής από την ΕΥΔ Προγράμματος.

Επιπλέον, σύμφωνα με το Πλαίσιο Διαχείρισης των Ολοκληρωμένων Χωρικών Παρεμβάσεων της Α.Π. 124143/ΕΥΣΣΑ /21-12-2022 Εγκύκλιο του Υπουργείου Ανάπτυξης και Επενδύσεων για τις «Κατευθύνσεις για την επιλογή και σχεδιασμό των στρατηγικών στο πλαίσιο των ΟΧΕ -ΒΑΑ και ΤΑΠΤΟΚ», επισημαίνεται ότι τουλάχιστον το 30% των πόρων της ΣΒΑΑ (από τους διαθέσιμους πόρους του ΕΣ 5i στο πλαίσιο της Πρόσκλησης) θα πρέπει να κατευθυνθεί σε δράσεις που συμβάλλουν στην αντιμετώπιση της κλιματικής αλλαγής. Στο Παράρτημα III αποτυπώνονται τα επιλέξιμα Πεδία Παρέμβασης για ΣΒΑΑ σε σύνδεση με το βαθμό συμβολής τους στην κλιματική αλλαγή. Η δέσμευση αυτή θα παρακολουθείται ως προς την τήρησή της, στο σύνολο του Στόχου Πολιτικής 5, καθ’ όλη τη διάρκεια της προγραμματικής περιόδου από την ΕΥΔ Προγράμματος «Στερεά Ελλάδα», η οποία θα μπορεί να επιβάλει τις απαιτούμενες κάθε φορά επικαιροποιήσεις.

Τονίζεται ότι κατά την επικαιροποίηση της ΣΒΑΑ της περιόδου 2014-2020, θα πρέπει υποχρεωτικά να λαμβάνονται υπόψη τυχόν τμηματοποιημένα έργα (έργα phasing) που θα χρηματοδοτηθούν από τις ΣΒΑΑ των δύο (2) προγραμματικών περιόδων, καθώς και έργα τα οποία θα μεταφερθούν στο σύνολό τους από το ΠΕΠ Στερεάς Ελλάδας 2014-2020 στη ΣΒΑΑ της περιόδου 2021-2027, τα οποία δε δύναται να ολοκληρωθούν μέχρι 31/12/2023.

Για τα έργα phasing και τα μεταφερόμενα έργα, θα υπάρξει συνεννόηση με την ΕΥΔ του Προγράμματος «Στερεά Ελλάδα», ώστε να συμπεριληφθούν στη ΣΒΑΑ του αντίστοιχου Χωρικού Φορέα, καθώς και στον κατάλογο πράξεων προκειμένου να ολοκληρωθούν στο πλαίσιο της περιόδου 2021-2027. Επιπρόσθετα, τα τμηματοποιημένα και μεταφερόμενα έργα της ΣΒΑΑ δύνανται να εντάσσονται στο Πρόγραμμα «Στερεά Ελλάδα» 2021-2027 πριν την έγκριση των Στρατηγικών. Στις περιπτώσεις τμηματοποιημένων έργων δεν απαιτείται ο έλεγχος κριτηρίων ένταξης, σύμφωνα με τα προβλεπόμενα στο αρ. 73 παρ. 1 και 2 του ΚΚΔ. Για τα τμηματοποιημένα έργα ισχύουν τα αναφερόμενα στο άρθρο 8 της με ΑΠ 114947/ΕΥΘΥ/29-11-2022 (ΦΕΚ Β/6132) Υπουργικής Απόφασης «Εθνικοί Κανόνες επιλεξιμότητας Δαπανών για τα προγράμματα του ΕΣΠΑ 2021-2027».

Για την επίσπευση των διαδικασιών ωρίμανσης των έργων, συστήνεται οι Στρατηγικές ΒΑΑ να περιλαμβάνουν κατάλογο των πράξεων που θα χρηματοδοτηθούν. Ο κατάλογος των πράξεων θα πρέπει να είναι σύμφωνος με τη Στρατηγική. Ο Χωρικός Φορέας δεν θα κληθεί να αξιολογήσει εκ νέου τα έργα του καταλόγου, μετά την έκδοση της σχετικής έγκρισης της Στρατηγικής από την ΕΥΔ, απλουστεύοντας έτσι τις διαδικασίες αξιολόγησης και ένταξης των πράξεων στο Πρόγραμμα «Στερεά Ελλάδα» 2021-2027.

### 2.2.4 ΧΡΗΣΗ ΔΕΙΚΤΩΝ

Η επιλογή των Δεικτών των Στρατηγικών ΒΑΑ γίνεται στο πλαίσιο μιας διαμορφωμένης λογικής της παρέμβασης, με τρόπο ώστε η αναμενόμενη αλλαγή που αποτυπώνεται στο αποτέλεσμα να μπορεί να μετρηθεί με έναν ή περισσότερους δείκτες αποτελεσμάτων και οι δείκτες εκροών να αποτυπώνουν κατάλληλα τα όσα επιτυγχάνονται (αγαθά ή υπηρεσίες που άμεσα παράγονται) με τους πόρους που χορηγήθηκαν.

Για τη στοχοθέτηση των Δεικτών των Στρατηγικών εφαρμόζονται οι προβλέψεις που διέπουν το Σύστημα Δεικτών των παρεμβάσεων που συγχρηματοδοτούνται από τους πόρους των Ταμείων της ΕΕ την ΠΠ 2021-2027.

Στο άρθρο 2 του Καν. 1060/2021 δίνεται ο ορισμός του δείκτη εκροής και αποτελέσματος ως εξής:

* **Δείκτης εκροών** (output indicator): δείκτης που μετράει τα ειδικά παραδοτέα των παρεμβάσεων.

Οι δείκτες εκροών αποτιμούν το προϊόν που ευθέως παράγεται από μια πράξη και σχετίζεται άμεσα με τις δράσεις που χρηματοδοτούνται (π.χ. χλμ. οδικού δικτύου, επιχειρήσεις που ενισχύονται). Οι δείκτες εκροών συμπληρώνονται συνεχώς (βάσει της επίτευξης των πράξεων) από τον χωρικό φορέα ο οποίος πρέπει να συλλέγει, ενημερώνει και τροφοδοτεί με στοιχεία το σύστημα παρακολούθησης και αξιολόγησης του Προγράμματος σύμφωνα με τα οριζόμενα από το Προγραμματικό Έγγραφο και τους Κανονισμούς.

* **Δείκτης αποτελεσμάτων** (result indicator): δείκτης που μετράει την επίδραση των υλοποιούμενων παρεμβάσεων, με ιδιαίτερη αναφορά στους άμεσους αποδέκτες, τον στοχευόμενο πληθυσμό ή τους χρήστες της υποδομής.

Η βασική διαφοροποίηση σε σχέση με την ΠΠ 2014-2020 στο πλαίσιο του **ΕΤΠΑ**, αποτελεί η αλλαγή στην έννοια του αποτελέσματος, το οποίο δεν αποτυπώνει πλέον την έμμεση ευρύτερη επίδραση από τις πολιτικές που εφαρμόζονται σε μία περιοχή ή έναν τομέα. Το αποτέλεσμα την ΠΠ 2021-2027 συνδέεται άμεσα με τις υλοποιούμενες παρεμβάσεις, η συλλογή των στοιχείων θα γίνεται πλέον από τις δράσεις και τα έργα που υλοποιούνται και η πηγή των δεδομένων για τους δείκτες αποτελεσμάτων είναι το σύστημα παρακολούθησης.

Επισημαίνεται ότι το Πρόγραμμα «Στερεά Ελλάδα» 2021-2027 και το σύνολο του ΕΣΠΑ 2021-2027 χρησιμοποιούν κοινούς δείκτες εκροών και αποτελεσμάτων, που κατονομάζονται στους Κανονισμούς των επιμέρους Ταμείων της Πολιτικής Συνοχής, αλλά και ειδικούς δείκτες εκροών και αποτελεσμάτων που υιοθετούν τα επιμέρους Προγράμματα.

Στον Πίνακα του Παραρτήματος IV παρατίθενται οι ενδεικτικές δράσεις, τα Πεδία Παρέμβασης και οι Δείκτες Εκροών και Αποτελέσματος του Προγράμματος «Στερεά Ελλάδα» 2021-2027 που αντιστοιχούν στον Ειδικό Στόχο 5.1, για την υλοποίηση Στρατηγικών ΒΑΑ. Επιπλέον αποτυπώνονται και οι δείκτες άλλων ειδικών στόχων του προγράμματος που χρησιμοποιήθηκαν κατά την έκδοση των Προσκλήσεων για την υποβολή και ένταξη στην ΠΠ 2021-2027 των πράξεων που περιλαμβάνονται στις εγκεκριμένες Στρατηγικές της ΠΠ 2014-2020 και μεταφέρθηκαν στην ΠΠ 2021-2027 πριν την έγκριση των επικαιροποιημένων Στρατηγικών. Μπορεί να γίνει επιλογή και χρήση επιπλέον δεικτών που αντλούνται από το Πρόγραμμα «Στερεά Ελλάδα» 2021-2027, όπως αυτοί ορίζονται σε επίπεδο Ειδικού Στόχου.

Βάσει αυτού του πλαισίου δεν είναι απλά σημαντικό, αλλά δεσμευτικό η Στρατηγική να συμβάλει στην επίτευξη των αποτελεσμάτων και των εκροών του Προγράμματος «Στερεά Ελλάδα» 2021-2027, όπως αυτές ορίζονται σε επίπεδο Ειδικού Στόχου από τον οποίο αντλείται η χρηματοδότηση. Διευκρινίζεται ότι για την επιλογή Πεδίων Παρέμβασης χωρίς δεικτοποίηση στο Πρόγραμμα, θα υπάρξει συνεργασία με την ΕΥΔ για την αξιοποίηση κατάλληλων δεικτών κατά την υλοποίηση της Στρατηγικής.

Η ορθότητα της επιλογής των δεικτών για κάθε παρέμβαση αποτελεί στοιχείο αξιολόγησης (Παράρτημα V).

Ειδικότερα:

1. για τύπους παρεμβάσεων των Στρατηγικών που αντιστοιχούν άμεσα σε ενδεικτικές κατηγορίες δράσης που κατονομάζονται στο Πρόγραμμα είναι υποχρεωτική η χρήση των κοινών και ειδικών δεικτών που έχει υιοθετήσει το Πρόγραμμα (προγραμματικοί δείκτες),
2. στην περίπτωση επιλογής τύπων παρεμβάσεων που δεν αντιστοιχούν άμεσα με ενδεικτικές δράσεις κατονομαζόμενες στο Πρόγραμμα εξαντλούνται όλες οι δυνατότητες χρήσης των κοινών δεικτών που προτείνονται από τους Κανονισμούς των Ταμείων ΕΤΠΑ και ΕΚΤ+,
3. για όλους του παραπάνω δείκτες απαιτείται να αποτυπωθεί η σχετική στοχοθεσία (τιμές επίτευξης – στόχος 2029)
4. σε κάθε περίπτωση για την επιλογή κατάλληλων δεικτών εκροών και αποτελεσμάτων των ως άνω παρεμβάσεων , καθώς και για τον υπολογισμό των τιμών στόχου αυτών, θα απαιτηθεί η συνεργασία των ομάδων σχεδιασμού της ΣΒΑΑ των Χωρικών Φορέων με την ΕΥΔ Προγράμματος «Στερεά Ελλάδα» 2021-2027.

### 2.2.5 ΔΙΑΚΥΒΕΡΝΗΣΗ ΤΩΝ ΣΤΡΑΤΗΓΙΚΩΝ ΒΙΩΣΙΜΗΣ ΑΣΤΙΚΗΣ ΑΝΑΠΤΥΞΗΣ

Για την υποστήριξη της διακυβέρνησης της Στρατηγικής για κάθε ΟΧΕ-ΒΑΑ, συγκροτείται μια Συνεκτική Ομάδα σε επίπεδο Χωρικών Φορέων, με στόχο:

* Τον συντονισμό του σχεδιασμού της Στρατηγικής και τη διαβούλευση με τους τοπικούς φορείς και τοπική κοινωνία
* Τη διαμόρφωση του σχεδίου δράσης για την ωρίμανση των έργων και υλοποίηση της Στρατηγικής
* Την παρακολούθηση της πορείας ωρίμανσης και υλοποίησης των πράξεων της Στρατηγικής
* Την επίλυση προβλημάτων στην πορεία υλοποίησης

Οι Συνεκτικές Ομάδες σε επίπεδο Χωρικών Φορέων συντονίζονται με την συνεκτική Ομάδα Διοίκησης της Περιφέρειας και την ΕΥΔ.

Η εν λόγω Ομάδα δύναται να αποτελείται από:

* Στελέχη των αρμόδιων Χωρικών Φορέων που αποδεδειγμένα διαθέτουν την απαιτούμενη εμπειρία και τεχνογνωσία στο σχεδιασμό και υλοποίηση των χωρικών στρατηγικών και πράξεων.
* Εκπροσώπους φορέων που μετέχουν στο σχήμα υποβολής του φορέα και που αποδεδειγμένα διαθέτουν την απαιτούμενη εμπειρία και τεχνογνωσία στο σχεδιασμό και υλοποίηση των χωρικών στρατηγικών και πράξεων.
* Εξωτερικούς εμπειρογνώμονες.

Η Συνεκτική Ομάδα σε επίπεδο Χωρικών/Αστικών Αρχών ανά ΣΒΑΑ, θα πρέπει να έχει συγκροτηθεί από τις αρμόδιες Χωρικές/Αστικές Αρχές πριν την έγκριση της Στρατηγικής και θα αποτελεί τμήμα της Απόφασης Έγκρισης της Στρατηγικής από την ΕΥΔ του Προγράμματος «Στερεά Ελλάδα» 2021-2027.

Αν στην υποβληθείσα χωρική Στρατηγική δεν περιλαμβάνεται κατάλογος πράξεων που πρόκειται να χρηματοδοτηθούν, οι Χωρικές/Αστικές Αρχές συμμετέχουν, μετά την έγκριση της Στρατηγικής, στη διαδικασία αξιολόγησης και επιλογής των πράξεων. Επισημαίνεται ότι η ευθύνη για τη συμμόρφωση της διαδικασίας επιλογής πράξεων στις απαιτήσεις του Κανονισμού Κοινών Διατάξεων και του ΣΔΕ, παραμένει στην ΕΥΔ, ανεξάρτητα από την εμπλοκή των Χωρικών/Αστικών Αρχών στη διαδικασία επιλογής.

Σημείωση: Οι ορισθέντες Ενδιάμεσοι Φορείς κρατικών ενισχύσεων του ν. 4314/2014 εξακολουθούν να ασκούν τα καθήκοντά τους για τα έργα των Επιχειρησιακών Προγραμμάτων της περιόδου 2014-2020 που μεταφέρονται σε Προγράμματα της περιόδου 2021-2027.

Οι επικαιροποιημένες προτάσεις ΣΒΑΑ που υποβάλλονται στην ΕΥΔ, πρέπει να έχουν εγκριθεί από τα αρμόδια σε χωρικό επίπεδο συλλογικά όργανα των Χωρικών Φορέων που συμμετέχουν (Δημοτικά συμβούλια).

### 2.2.6 ΔΙΑΔΙΚΑΣΙΑ ΚΑΙ ΚΡΙΤΗΡΙΑ ΑΞΙΟΛΟΓΗΣΗΣ

Σύμφωνα με την Πρόσκληση, κατόπιν της υποβολής των επικαιροποιημένων προτάσεων ΣΒΑΑ θα ακολουθήσει η αξιολόγησή τους από την ΕΥΔ του Προγράμματος «Στερεά Ελλάδα» 2021-2027.

Η αξιολόγηση των προτάσεων ΣΒΑΑ είναι **ΑΜΕΣΗ** και διενεργείται με βάση τις παρακάτω βασικές Ομάδες Κριτηρίων:

**ΣΤΑΔΙΟ Α. Κριτήρια εκπλήρωσης όρων της Πρόσκλησης**

Α.1 ΠΛΗΡΟΤΗΤΑ ΣΤΡΑΤΗΓΙΚΗΣ

Α.2ΕΠΙΛΕΞΙΜΟΤΗΤΑ ΣΤΡΑΤΗΓΙΚΗΣ

**ΣΤΑΔΙΟ Β: Κριτήρια Αξιολόγησης Περιεχομένου Στρατηγικής ΟΧΕ-ΒΑΑ**

**Α. ΑΞΙΟΛΟΓΗΣΗ ΠΕΡΙΟΧΗΣ ΠΑΡΕΜΒΑΣΗΣ (ΠΠ)**

Α.1 Σαφήνεια ορισμού και περιγραφή της Περιοχής Παρέμβασης (ΠΠ)

Α.2 Προβλήματα, ιδιαιτερότητες και ανάγκες της Περιοχής Παρέμβασης που βασίζεται η Στρατηγική

Α.3Επάρκεια ανάλυσης SWOT και συμπερασμάτων

**Β. ΑΞΙΟΛΟΓΗΣΗ ΣΤΡΑΤΗΓΙΚΗΣ ΩΣ ΠΡΟΣ ΤΟ ΠΕΡΙΕΧΟΜΕΝΟ ΤΗΣ**

Β.1 Ολοκληρωμένος Χαρακτήρας

Β.2 Τεκμηρίωση επικαιροποίησης Στρατηγικής

Β.3 Συμβατότητα Στρατηγικής

**Γ. ΑΞΙΟΛΟΓΗΣΗ ΣΧΕΔΙΟΥ ΔΡΑΣΗΣ ΚΑΙ ΧΡΗΜΑΤΟΔΟΤΙΚΟΥ ΣΧΕΔΙΟΥ**

Γ.1 Κατάλογος Πράξεων

Γ.2 Ανάλυση Δράσεων και των αναμενόμενων αποτελεσμάτων με τη χρήση δεικτών

Γ.3 Επιλεξιμότητα παρεμβάσεων/δράσεων

Γ.4 Ρεαλιστικότητα Χρονοδιαγράμματος

Γ.5 Ρεαλιστικότητα του προϋπολογισμού των προτεινόμενων δράσεων

Γ.6 Ωριμότητα προτεινόμενων δράσεων και εξέλιξη διοικητικών ενεργειών

**Δ. ΑΞΙΟΛΟΓΗΣΗ ΤΟΥ ΣΥΣΤΗΜΑΤΟΣ ΔΙΑΚΥΒΕΡΝΗΣΗΣ ΤΗΣ ΣΤΡΑΤΗΓΙΚΗΣ**

Δ.1 Περιγραφή του μοντέλου διακυβέρνησης

Δ.2 Επάρκεια των διαδικασιών διαβούλευσης

Δ.3 Ανταπόκριση και συμμετοχή εμπλεκομένων φορέων κατά την κατάρτιση της Στρατηγικής ΟΧΕ- ΒΑΑ

Όλα τα επιμέρους κριτήρια των βασικών Ομάδων αξιολογούνται με ΝΑΙ/ΟΧΙ και έχουν υποχρεωτική εφαρμογή. **Η θετική αξιολόγηση (ΝΑΙ) ΟΛΩΝ των κριτηρίων αποτελεί απαραίτητη προϋπόθεση για την έγκριση της επικαιροποιημένης πρότασης ΣΒΑΑ.**

Η ΕΥΔ δύναται να ζητήσει από τον φορέα υποβολής της στρατηγικής, σε οποιοδήποτε στάδιο της αξιολόγησης, την υποβολή συμπληρωματικών στοιχείων ή/και διευκρινίσεων ή/και διορθώσεων, εντός συγκεκριμένης προθεσμίας.

Η ΕΥΔ, λαμβάνοντας υπόψη τα αποτελέσματα της αξιολόγησης και την αναμορφωμένη πρόταση Στρατηγικής (όπου αυτό απαιτείται) εισηγείται τη θετική αξιολόγηση της Στρατηγικής, εκδίδεται Απόφαση Έγκρισης από τον Περιφερειάρχη Στερεάς Ελλάδας και καταχωρούνται στο Ολοκληρωμένο Πληροφοριακό Σύστημα (ΟΠΣ) τα βασικά στοιχεία της.

Η υλοποίηση των Στρατηγικών σε διαχειριστικό επίπεδο ακολουθεί τα προβλεπόμενα στο ΣΔΕ 2021-2027.